ارواہ ء_ قہریں غم
 اے سوریں زند
 چو دریا ء_ آپ ء- انت
 نہ نوشگ بیت ء، نے افار ہوشم ء-
 ترہیت باریں کدیں اے بے ترہیں ارواہ ء_ قہریں غم
 ہمک افار نا سرجم
 داں چنت ء- گوستگیں پاسانی امیت ء- دل ء- بندئے
 گوں جند ء_ ساہگ ء- نندئے
 نہ گریوئے نیکہ بچکندئے
شتاں گوں نوبت ء- ہمراہ ء، ہمسفر منزل ء- مہر ء، مرادانی
 ء، انگہ نشتگ ئے تہنا دل ء- جیڑئے نہ زان ئے کہ
 کسی حاتر نہ گیپت بے ریائیں پاساں ء،
 روکیں وہد پہ کس ء- نہ بیت مہتل !
 اجب تہنائی یے شپ بند کتہ چاڑیں دل ء_ باب ء-
 نگاہانی دریگاں
 چو کہ کندیل ء- بلین ئے آگہیں واباں ء، ہیسکارئے
 وتا چارئے
 کجام پلانی وشبواں جساں پول ئے
 زروکیں واہگ ء_ آدینک تامور انت
 غباراں ماہ گپتگ سند ء، سالانی
 اے صبر ء_ تنکیں درچک ء- بید ء_ کنٹگ ء- ہچی نہ رودینتگ
 گوزیت چوں عمر گوں ستک ء- حیالانی
 پہ ہورکیں آسرا عہدانی آسیگیں دل ء_ افار بے معنا
 اے سوریں زند
 چو دریا ء_ آپ ء- انت
 نہ نوشگ بیت ء، نے افار ہوشام ء_
 علی جان داد